'તો આપણે શું વાત કરી રહ્યા હતા? હા... જેમ સમયાંતરે રોગ ઓળખાયા, તેનો ઈલાજ ઓળખાયો કારણ કે એ સમય દરમિયાન વિજ્ઞાન પણ વિકસ્યું હતું. માઈક્રોસ્કોપ આવ્યું પછી વાયરસ, બેક્ટેરિયા ઓળખાયા. ટેલિસ્કોપ આવ્યું તો પછી દૂરના ગ્રહો, ગ્રહમાળાઓ, આકાશગંગાઓ અને છેક શનિના વલયો સુધી આપણી નજર પહોંચી. એ જ રીતે શક્ય છે કે જીવની ગતિને ઓળખી શકે એવું ટેલિસ્કોપ હાલ આપણી પાસે નથી. ભવિષ્યમાં શોધાશે ત્યારે એ પણ આપણે જાણી શકીશું.'